stanford-oval/wikipedia huggingface dataset:
Gluoni
Gluonien värivaraukset > Gluonien kahdeksan väriä

Näiden lisäksi on kahdeksan toisistaan riippumatonta väritilaa, jotka vastaavat gluonien kahdeksaa tyyppiä tai värivarausta. Koska tiloja voidaan yhdistää toisiinsa edellä kerrotulla tavalla, on olemassa useita tapoja kuvata näitä tiloja, jotka yhdessä muodostavat "värioktetin". Eräs yleisesti käytetty luettelo on:
| 0 | 1 | 2 |
| --- | --- | --- |
|  (r{\bar {b}}+b{\bar {r}})/{\sqrt {2}} |     |  -i(r{\bar {b}}-b{\bar {r}})/{\sqrt {2}} |
|  (r{\bar {g}}+g{\bar {r}})/{\sqrt {2}} |  |  -i(r{\bar {g}}-g{\bar {r}})/{\sqrt {2}} |
|  (b{\bar {g}}+g{\bar {b}})/{\sqrt {2}} |  |  -i(b{\bar {g}}-g{\bar {b}})/{\sqrt {2}} |
|  (r{\bar {r}}-b{\bar {b}})/{\sqrt {2}} |  |  (r{\bar {r}}+b{\bar {b}}-2g{\bar {g}})/{\sqrt {6}} |
Nämä ovat yhtäpitäviä Gell-Mannin matriisien kanssa: siinä punainen-antipunainen sijoittuu matriisin vasempaan yläkulmaan, punainen-antisininen vasemman laidan keskimmäiselle riville, sininen-antivihreä alarivin keskimmäiselle sarakkeelle ja niin edelleen. Oleellista tässä on, että nämä kahdeksan hiukkasten tilaa ovat lineaarisesti riippumattomia toisistaan ja myös singlettitilasta: mitään näistä ei tiloista ei voida laskea yhteen siten, että tuloksena olisi jokin kolmas näistä tiloista. Näitä ei myöskään voida laskea yhteen siten, että tuloksena olisi  r{\bar {r}},  g{\bar {g}} tai  b{\bar {b}}, muutoinhan kielletty singletti­tila voitaisiin myös saada näitä yhteen­laskemalla. Gluonien väri­varaukset voidaan valita muillakin tavoilla, mutta ne kaikki ovat matemaattisesti yhtä­pitäviä ja ainakin yhtä moni­mutkaisia ja johtavat samoihin fysikaalisiin tuloksiin.
Gluonien värivaraukset > Ryhmäteoreettisia yksityiskohtia

Matemaattisesti kvantti­kromo­dynamiikka on mittakenttäteoria, jonka symmetriaryhmä on SU(3). Kvarkkeja käsitellään spinoreina, joiden triplettitila muodostaa mittaryhmän SU(3) fundamentaalin esityksen. Gluonit taas ovat vektorikenttiä Lien ryhmänsä adjungoidussa esityksessä, toisin sanoen ryhmän SU(3) oktettitilassa. Yleisessä Lien ryhmässä välittäjä­hiukkasten (kuten fotonien tai gluonien) lukumäärä on aina sama kuin tähän liittyvän esitys­tavan ulottuvuus. Yksin­kertaisessa tapauksessa, jossa ryhmä on SU(N), tämä luku on N2 − 1.
Ryhmäteorian termein toteamus, että gluoni ei esiinny singlettitilassa, johtuu suoraan siitä, että kvantti­kromo­dynamiikan symmetriaryhmä on SU(3) eikä U(3). Ei ole mitään apriorista syytä, jonka vuoksi näin olisi välttämättä oletettava, mutta havainnot tukevat käsitystä, jonka mukaan symmetriaryhmä on SU(3).
Kvarkkien ja gluonien vankeus

Koska gluoneilla itselläänkin on värivaraus, ne osallistuvat vahvaan vuorovaikutukseen. Nämä kahden gluonin väliset vuorovaikutukset rajoittavat värikentät säikeen kaltaisiin "virtausputkiin", joissa niitä venytettäessä ilmenee vakiovoima. Tämän voiman vuoksi kvarkit pysyvät ikään kuin vangittuina niistä muodostuviin hadroneihin. Samasta syystä vahva vuoro­vaikutus ei ilmene suuremmilla kuin 10-15 metrin etäisyyksillä, mikä suunnilleen vastaa atomi­ytimen läpi­mittaa. Tietyn etäisyyden yläpuolella kahta kvarkkia toisiinsa sitovan virtausputken energia kasvaa lineaarisesti. Tarpeeksi suurilla etäisyyksillä tämä johtaa siihen, että tarvitaan vähemmän energiaa uuden kvarkki-antikvarkki-parin muodostamiseen kuin virtausputken pidentämiseen.
Samaan tapaan myös gluonit pysyvät vangittuina hadronien sisään. Tästä seuraa myös, että gluonit eivät suoraan vaikuta ytimessä olevien protonien ja neutronien välisiin voimiin, vaan niitä välittävät mesonit.
Vaikka normaalisti gluonit eivät liiku vapaasti, on ennustettu, että saattaa olla olemassa myös pelkistä gluoneista koostuvia hadroneja, joille on annettu nimi glueball ("liimapallo"). On myös esitetty hypoteettisia eksoottisia hadroneja, joissa gluonit olisivat pääkomponentteina. Ääri­olo­suhteissa kuten hyvin korkeassa lämpötilassa ja paineessa saattaa muodostua kvarkki-gluoniplasmaa. Sellaisessa plasmassa ei ole hadroneja, vaan kvarkit ja gluonit esiintyvät vapaina hiukkasina.
Kokeelliset havainnot

Ensimmäiset suorat havainnot gluoneista saatiin vuonna 1979, kun PETRA:ssa tehtiin elektronien ja positronien törmäyskokeita. Vähän aikaisemmin oli kuitenkin DESY:n DORIS-III:ssa havaittu ilmiö, joka viittasi kolmen gluonin hajoamiseen.
Kokeellisesti kvarkkien vankeuden osoittaa se, että yritykset vapaiden kvarkkien löytämiseksi eivät ole onnistuneet. Vapaita gluoneja ei ole koskaan havaittu; kuitenkin Fermilabissa on tilastollisesti osoitettu top-kvarkkien muodostuminen.
Vaikka on saatu viitteitä eksoottisista hadroneista, glueballeja ei myöskään ole havaittu. Kvarkki-gluoniplasma on äskettäin havaittu Brookhaven National Laboratoryn (BNL) Relativistic Heavy Ion Colliderissa (RHIC).
Aiheesta muualla

Wikimedia Commonsissa on kuvia tai muita tiedostoja aiheesta .
Particle Data Group
HyperPhysics
Hiukkaset fysiikassa
Brian Littrell

| Brian Littrell |
| --- | --- |
 Brian Littrell esiintymässä Tukholmassa.
Henkilötiedot
Syntynyt: 20. helmikuuta 1975 (ikä 49) Lexington, Kentucky
Ammatti:  muusikko
Muusikko
Laulukielet:  englanti
Aktiivisena:  1993-
Tyylilajit:  pop, gospel
Soittimet:  laulu, akustinen kitara
Yhtyeet:  Backstreet Boys
Levy-yhtiöt:  Reunion   Jive
 Nimikirjoitus
Aiheesta muualla
brianlittrell.com
  [ Muokkaa Wikidatassa ] [ ohje ]  
Brian Thomas Littrell (s. 20. helmikuuta 1975 Lexington, Kentucky) on yhdysvaltalainen muusikko ja Backstreet Boys -yhtyeen jäsen. 1990-luvun lopussa ja 2000-luvun alussa hänen osanottonsa Backstreet Boys -yhtyessä nosti hänet katapultin lailla tähteyteen ja bändi myi yli 100 miljoonaa albumia. Brian on levyttänyt myös kristillistä musiikkia albumin Welcome Home muodossa, vuonna 2006.
Elämäkerta > Lapsuus

Brian syntyi Lexingtonissa, Kentuckyssä Jackie ja Harold Littrellille.  Hänellä on isoveli, Harold Littrell Junior. Kun Brian oli 5-vuotias hän kaatui pyörällä, jonka lääkärit myöhemmin totesivat aiheuttaneen bakteeriperäisen infektion, joka joutui hänen verenkiertoonsa. Joka tapauksessa Brian tuntui olevan hyvässä kunnossa. Muutamaa viikkoa myöhemmin, kun hän oli isovanhempiensa luona Brian juoksenteli ympäriinsä isoveljensä kanssa ja kaatui, saaden ikävän kolauksen päähänsä. Brianin äiti huolestui, että hän olisi saattanut saada aivotärähdyksen, ja vei hänet sairaalaan, missä lääkärit löysivät vastoinkäymisen. Brian sai heti lääkekuuriin jonka lääkärit uskoivat parantavan hänet. Infektio oli edennyt liian pitkälle ja lääkärit kehottivat Brianin vanhempia varautumaan pahimpaan.  Mutta usko perheessä voimistui Brianin toipuessa vähitellen ollessaan sairaalassa kaksi kuukautta. Lääkärit kutsuivat Brianin parantumista ihmeeksi. "Uskon, että kaikki ovat täällä syystä," Brian on sanonut. "Luulen, että se on kohtalo, miksi olemme täällä yhdessä."
Brian alkoi laulaa lapsena baptistikirkossa ja hän kävi koulua nimeltä Tates Creek High School. Brianin serkku, Kevin Richardson, muutti Orlandoon, Floridaan, Brianin teinivuosien aikana. Kevin oli muuttanut Orlandoon löytääkseen töitä viihdealalta. Kun Kevin oltiin valittu Backstreet Boys -poikabändiin, Kevin suositteli serkkuaan bändin managerille. Vaikka Brian oli aikonut jatkaa Cincinnati Bible College -nimiseen kouluun ja opiskella pastoriksi, Kevin vakuutti hänet tulemaan Floridaan koe-esiintymiseen.  Ja niin hänet valittiin Backstreet Boys -bändin viidenneksi jäseneksi.
Usko ja filosofia

Suorasanaisena kristittynä, Brian on maininnut, että hän uskoo kristittyjen velvollisuuden olevan avoin uskonsa suhteen, sanoen: "Ajattelen kristittynä, että meidän tarvitsee liittyä yhteen ja nostaa Jumala ylös ja puhua uskosta julkisesti ja puhua kaikista asioista joita Jumala on tehnyt meille elämässämme". Brian, joka on ollut uudestisyntynyt kristitty 8-vuotiaasta asti, on sanonut, että hän kiittää menestyksestään Jumalaa, ja että hänen uskonsa on aina ollut "kaikkein tärkein asia" hänen elämässään.
Usko ja filosofia > Sooloura

Brian päätti tehdä kristillisen albumin ja tulla kristilliseksi laulajaksi, samalla kun hän ylläpiti velvollisuuttaan Backstreet Boyssien laulajana. Kesällä 2005 Brianin soolosingle "In Christ Alone" meni Christian Charts -listan sijalle yksi ja Brian voitti vuoden 2006 GMA Music Award -palkinnon "vuoden innoittavimmasta levytetystä laulusta", "In Christ Alone", voitti myös vuonna 1993 saman palkinnon (silloin Michael Englishin levyttämänä) ja vuonna 1994 "Vuoden kappale" -tittelin. Brianin ensimmäinen sooloalbumi, Welcome Home (You), julkaistiin 2. toukokuuta, 2006. Albumi kipusi Billboard 200 -listan sijalle 74 ja Kristittyjen lisan sijalle 3, ja hän on myynyt yli 100 000 levyä. Levyltä julkaistiin kolme singleä. Ensimmäinen single, "Welcome Home (You)" sijoittui sijalle 2 US Christian Charts -listalla, FM's Top 40 -listan sijalle 1 ja  R&R Christian Inspirational -listalla se pysyi peräti 3 viikkoa. Toinen single albumilta oli "Wish" ja vuonna 2007 kolmas single "Over My Head" julkaistiin.
27. syyskuuta 2006 Brian esiintyi Crystal Cathedralilla. Esitys tuli suorana lähetyksenä ympäri maailmaa Hour of Power -kanavalla ja sen näki arviolta 20 miljoonaa ihmistä.
10. toukokuuta, 2007 Brian vastaanotti palkinnon Crystal Cathedralilta, olemalla positiivinen roolimalli käyttämällä musiikkiaan koskettamaan elämää pop-musiikissa ja kristittyjen markkinoilla, ja auttamalla lapsia yhdistyksensä avulla.
Yksityiselämä

Kaksi kuukautta Backstreet Boys -poikabändiin liittymisensä jälkeen Brian alkoi tapailla Samantha Stonebrakeria. Pari seurusteli seuraavat neljä vuotta (1993-1997), jakaen muun muassa pankkitilin ja auton. Brian jopa asui Samanthan perheen kanssa kaksi vuotta. Vuonna 1998 Stonebraker julkaisi kirjan What You Wanna Know: backstreet Boys Secrets Only a Girlfriend Can tell ('Mitä haluat tietää: Backstreet Boys -salaisuuksia, joita vain tyttöystävä voi kertoa'), heidän suhteestaan ja yhtyeestä .
15. kesäkuuta, 1997 Brian tapasi malli ja näyttelijä Leighanne Wallacen (nyk. Littrell) Backstreet Boys -singlen  "As Long As You Love Me" -musiikkivideon kuvauksissa. Hän kosi Leighannea jouluna 1999 ja heidät vihittiin 2. syyskuuta 2000. He molemmat ovat sitoutuneita kristittyjä. Heillä on yksi poika, Baylee Thomas Wylee Littrell (26. marraskuuta, 2002).
Littrell pelasi All Star Legends and Celebrity Soft Ball Game 2009:ssä.
Vuonna 2009 kiertäessään Backstreet Boysin kanssa New Yorkissa, Littrell kertoi sairastuneensa
sikainfluenssaan, jonka vuoksi bändin täytyi perua useita Backstreet Boys -esiintymisiä.
Aiheesta muualla

Brian Littrellin viralliset kotisivut
Healthy Heart Clubin viralliset kotisivut
Backstreet Boysin viralliset kotisivut
MySpace
Brian Littrell Internet Movie Databasessa. (englanniksi)
| n k Backstreet Boys |
| --- | --- |
 Nick Carter  Brian Littrell  A. J. McLean  Howie Dorough  Kevin Richardson 
Studioalbumit:  Backstreet Boys  Backstreet's Back  Millennium  Black & Blue  Never Gone  Unbreakable  This Is Us  In a World Like This  DNA  A Very Backstreet Christmas 
EP:t:  The Hits: Chapter One  Playlist: The Very Best of the Backstreet Boys 
Singlet:  ”We've Got It Goin' On”  ”Get Down (You're the One for Me)”  ”Anywhere for You”  ”Quit Playing Games (With My Heart)”  ”As Long As You Love Me”  ”Everybody (Backstreet's Back)”  ”I'll Never Break Your Heart”  ”All I Have To Give”  ”I Want It That Way”  ”Larger Than Life”  ”Show Me The Meaning Of Being Lonely”  ”The One”  ”Shape Of My Heart”  ”The Call”  ”More Than That”  ”Drowning”  ”Incomplete”  ”Just Want You To Know”  ”Crawling Back To You”  ”I Still...”  ”Inconsolable”  ”Helpless When She Smiles”  ”Straight Through My Heart”  ”Bigger”  ”Don't Turn Out the Lights”  ”It's Christmas Time Again”  ”In a World like This”  ”Show 'Em (What You're Made Of)”  ”Don't Go Breaking My Heart”  ”Chances”  ”No Place”  ”Matches” 
Videot / DVD:t:  The Video  Live in Concert  All Acces Video  A Night Out With the Backstreet Boys  Homecoming - Live in Orlando  Around the World  The Hits  Never Gone:The Videos  Unbreakable Tour:Live In UK O2 Arena  This Is Us Japan Tour 2010  In a World Like This Japan Tour 2013  Backstreet Boys: Show 'Em What You're Made Of 
Muuta:  diskografia 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat 
Taiteenala:  MusicBrainz 
Muut:  Europeana
Georgian vuoden 2007 mielenosoitukset

Georgian vuoden 2007 mielenosoitukset olivat useita hallituksen vastaisia mielenosoituksia. Mielenosoitukset huipentuivat 2. marraskuuta 2007, jolloin 40 000-50 000 ihmistä kokoontui Georgian pääkaupungin Tbilisin keskustaan.
Ihmiset osoittivat mieltään presidentti Mikheil Saakašvilin korruptoituneeksi väitettyä hallitusta vastaan. Kansallinen neuvosto, kymmenen oppositiopuolueen muodostama tilapäinen koalitio, järjesti mielenosoitukset, jotka johtuivat georgialaisen poliitikon Irakli Okruašvilin pidättämisestä syytettynä kiristyksestä, rahanpesusta ja virka-aseman väärinkäytöstä hänen toimiessaan maan puolustusministerinä, ja niitä rahoitti mediakonkari Badri Patarkatsišvili.
Mielenosoituksia järjestettiin sekä syyskuussa että marraskuussa 2007, ja ne olivat aluksi pääosin rauhanomaisia. Mielenosoitukset laantuivat 6. marraskuuta 2007 mennessä, mutta muuttuivat väkivaltaisiksi seuraavana päivänä, kun poliisi avasi Tbilisin pääbulevardin Rustaveljen kadun tukon ja karkotti mielenosoittajat parlamenttitalon viereiseltä alueelta ja esti mielenosoittajia jatkamasta mielenosoituksiaan käyttämällä voimakeinoja, kuten kyynelkaasua ja vesitykkejä. Hallitus syytti Venäjän tiedustelupalvelua osallistumisesta vallankaappausyritykseen ja julisti myöhemmin samana päivänä maanlaajuisen poikkeustilan, joka kesti 16. marraskuuta 2007 saakka.
Presidentti Saakašvili ilmoitti 8. marraskuuta 2007 kompromissiratkaisusta ennenaikaisten presidentinvaalien järjestämisestä 5. tammikuuta 2008. Hän ehdotti myös, että ennenaikaisten presidentinvaalien rinnalla järjestettäisiin kansanäänestys siitä, milloin parlamenttivaalit pidetään - keväällä, kuten oppositiopuolueet vaativat, tai vuoden 2008 lopulla. Kyseessä on ollut Georgian pahin poliittinen kriisi sitten vuoden 2003 ruusuvallankumouksen, joka toi Saakašvilin hallituksen valtaan.
Taustaa

Georgian johto vaihtui vuonna 2003, ja vuonna 2004 valtaan nousi Mikheil Saakašvili. Saakašvili, Yhdysvalloissa koulutettu juristi ja Naton ja Euroopan unionin jäsenyyden vankka kannattaja, toteutti uudistuksia, joiden ansiosta maan BKT kolminkertaistui ja korruptio väheni virkaanastumisensa jälkeen. Maailmanpankki nimesi Georgian vuonna 2006 maailman parhaaksi uudistusmaaksi. Edistyksestä huolimatta merkittävä osa Georgian väestöstä elää edelleen köyhyysrajan alapuolella, ja Georgia on yksi IVY:n köyhimmistä maista. Tulojen kasvua heikentää kasvava inflaatio; radikaalit talousuudistukset ja mustan pörssin alasajo jättivät tuhansia ihmisiä työttömiksi, ja uudistusten jälkeen monet georgialaiset joutuvat maksamaan vero- ja sähkölaskut täysimääräisinä. Vaikka Saakašvilin hallitus on julistanut taistelevansa korruptiota vastaan, sen vastustajat väittävät, että korruptiota esiintyy myös Saakašvilin omassa työryhmässä, kuten hänen sedässään, yrittäjä Temur Alasaniassa, ja useissa ministereissä. Vastustajat sanovat, että viranomaiset soveltavat lakia valikoivasti poliittisten vastustajien sivuuttamiseksi, ja syyttävät Saakašvilia autoritaarisesta hallinnosta. Hallitus on joutunut arvostelun kohteeksi myös siksi, että se on käyttänyt kovaa poliisivaltaa vuoden 2006 vankilamellakassa ja että poliiseja koskevaa korkean profiilin murhatapausta ei ole tutkittu riittävästi.
Saaskašvili siirsi marraskuussa 2006 Okruašvilin vastuun puolustusministeriöstä talousministeriksi. Uskottiin, että siirto johtui Okruašvilin aggressiivisesta suhtautumisesta separatistisiin konflikteihin. Okruašvili erosi sittemmin virastaan.
Syyskuun 25. päivänä 2007 Okruašvili ilmoitti perustavansa uuden oppositiopuolueen "Yhtenäisen Georgian puolesta" ja arvosteli presidentti Saakašvilia syyttäen häntä korruptiosta, epäpätevyydestä ja ihmisoikeusloukkauksista. Hän toi myös esiin uusia huolenaiheita Zurab Žvanian kuoleman suhteen, haastoi virallisen tutkinnan näkemyksen ja syytti henkilökohtaisesti Georgian presidenttiä liikemies Badri Patarkatsišvilin murhan suunnittelusta.
Aikajana > Protestit 28. syyskuuta 2007

Protestit alkoivat 28. syyskuuta 2007. Mielenosoituksessa ei esiintynyt suurempia ongelmia, lukuun ottamatta pieniä kahakoita mielenosoittajien ja poliisin välillä, kun mielenosoittajat levittäytyivät Rustaveljen kadulle ja tukkivat Tbilisin pääväylän parlamentin edustalla. Mielenosoittajat vaativat ennenaikaisia vaaleja, lisää vastuullisuutta ja rehellisyyttä politiikkaan. Mielenosoitus, joka järjestettiin vain päivä Okruašvilin pidätyksen jälkeen, keräsi arviolta 10-15 tuhatta mielenosoittajaa, mikä teki siitä tuolloin suurimman mielenosoituksen sitten ruusuvallankumouksen. Joidenkin mielestä mielenosoitusten järjestäminen oli erikoisen taitavaa ja epätavallisen nopeaa.
Mielenosoituksen järjesti suurimpien oppositiopuolueiden liittouma lukuun ottamatta Uutta oikeuspuoluetta (NRP), joka ei osallistunut mielenosoitukseen todeten, että se ei ollut "tie yhdestä temppelistä toiseen, vaan se on yhden johtajan korvaaminen toisella."
Aikajana > Protestit 28. syyskuuta 2007 > Okruašvilin kommentit

Georgian entinen puolustusministeri ja Moskovan Georgian-politiikan pitkäaikainen kriitikko Irakli Okruašvili haukkui entistä yhteistyökumppaniaan presidentti Mikheil Saakašvilia. Presidentti erotti Okruašvilin marraskuussa 2006 puolustusministerin virasta väitetysti lännen painostuksesta syyskuussa 2006.
Puolueensa "Yhtenäisen Georgian puolesta" esittelytilaisuudessa hän syytti Saakašvilia korruptiosta, oman perheensä etujen ajamisesta ja heikkoudesta Abhasian ja Etelä-Ossetian separatisteja kohtaan. Okruašvili väitti myös, että Georgian hallitus on tahallaan peitellyt entisen pääministerin Zurab Žvanian kuoleman todellisia syitä. Žvania oli kuollut pääministerinä helmikuussa 2005. Okruašvili sanoi, että Žvanian ruumis oli viety asuntoon, josta hänet löydettiin kuolleena.
Okruašvili perui antamansa lausunnot ja myönsi 8. lokakuuta 2007 televisiossa häntä vastaan esitetyt syytteet, mutta myöhemmin hän sanoi antaneensa lausunnot "psykologisen painostuksen" vuoksi.
Okruašvili lähti Georgiasta noin 1. marraskuuta 2007. Sittemmin hän sanoi, että hänet pakotettiin maanpakoon; hallituksen mukaan hän lähti hakeakseen hoitoa.
Aikajana > Protestit 28. syyskuuta 2007 > Hallituksen vastaus

Okruašvilin poliittinen paluu ja pidätys osuivat samaan aikaan kuin Saakašvilin vierailu New Yorkiin, jossa hän puhui YK:n yleiskokouksessa ja kritisoi voimakkaasti Venäjän osallistumista Georgian separatistialueiden toimintaan. Samaan aikaan Giga Bokeria, Georgian parlamentin vaikutusvaltainen jäsen, joka edustaa Yhdistynyttä kansallista liikettä, sanoi, että Okruašvili halusi "luoda jonkinlaisen immuniteetin ja koskemattoman aseman" esittämällä tyrmääviä, mutta perusteettomia syytöksiä. Presidentti Saakašvili matkusti 29. syyskuuta Ylä-Abhasiaan, jossa hän osallistui uuden tien avajaisiin, jotka yhdistävät Georgian hallitsemat alueet Georgiasta irtautuneessa Abhasiassa varsinaiseen Georgiaan. Hän esitti ensimmäiset huomautuksensa Okruašvilin syytöksistä:
Haluan kertoa teille, että minulle on erittäin vaikeaa se, mitä Okruašvili on tehnyt. Olen jo tottunut kaikkiin minua ja sukulaisiani vastaan esitettyihin syytöksiin. Mutta tämä henkilö [Okruašvili] - toisin kuin ne henkilöt, jotka vain uskoivat syytöksiin tai esittivät niitä - tietää tarkalleen, että se on valetta.
Aikajana > Protestit 2. marraskuuta 2007

Kymmenettuhannet georgialaiset osoittivat 2. marraskuuta 2007 mieltään pääkaupungin Tbilisissä sijaitsevan parlamentin ulkopuolella ja vaativat presidentti Mikheil Saakašvilia eroamaan. Yleisö vaati myös ennenaikaisia parlamenttivaaleja. He syyttivät Saakašvilia korruptoituneesta ja autoritaarisesta hallituksesta ja halusivat, että hänet syrjäytetään demokraattisesti.
Mielenosoitukset jatkuivat seuraavina päivinä; Okruašvilin televisioidun lausunnon katsottiin lisäävän opposition tukea.
Mellakoiden aikana loukkaantui 23 poliisia ja 21 ihmistä pidätettiin.
Televisiossa näkyi, kuinka jotkut mielenosoittajat heittelivät mellakkapoliiseja kivillä. Poliisi hajautti mielenosoittajat toisen kerran.
Mikheil Saakašvili julisti koko Georgian kattavan poikkeustilan, joka kesti 15 päivää. Tämän seurauksena kaikkien yksityisten televisioasemien uutisohjelmat suljettiin 15 päiväksi. Julkisesti rahoitettu Georgian yleisradioyhtiö (GPB) jäi ainoaksi asemaksi, joka sai lähettää uutislähetyksiä.
Marraskuun 8. päivänä "pieni joukko opiskelijoita" kokoontui Batumin valtionyliopistoon vastustamaan heidän mielestään edellisenä päivänä tapahtunutta "poliisiväkivaltaa". Human Rights Watchin haastattelemien silminnäkijöiden mukaan "poliisi hyökkäsi ryhmän kimppuun ilman varoitusta ja ajoi takaa ja hakkasi mielenosoittajia, jotka yrittivät paeta". Holly Cartner, Human Rights Watchin Euroopan ja Keski-Aasian osaston toiminnanjohtaja tuomitsi sen, mitä hän kuvaili "poliisin hyökkäyksiksi rauhanomaisia mielenosoittajia vastaan".
Pian Georgian oppositio ilmoitti keskeyttävänsä hallituksen vastaiset mielenosoitukset Tbilisissä. Useimmat oppositiopuolueet pitivät presidentti Saakašvilin päätöstä ensimmäisenä askeleena poliittisen pattitilanteen lopettamiseksi ja suostuivat neuvotteluihin parlamentin puheenjohtajan Nino Burdžanadzen kanssa.
Marraskuun 9. päivään 2007 mennessä mellakkapoliisi oli vetäytynyt marraskuun 7. päivän levottomuuksien tärkeimmistä tapahtumapaikoista. Samana päivänä Georgian ortodoksisen kirkon patriarkka Ilia II tapasi erikseen Nino Burdžanadzen ja oppositiojohtajat ja ilmoitti olevansa valmis toimimaan sovittelijana opposition ja viranomaisten välillä.
Aikajana > Protestit 2. marraskuuta 2007 > Hallituksen vastaus

Saakašvili kommentoi yhteenottoja sanomalla: "Olemme saaneet kuulla viime kuukausina, että Georgiassa odotetaan levottomuuksia syksyyn mennessä. Olemme saaneet tämän tiedon tiedustelupalvelultamme" ja että "Moskovassa on jo perustettu vaihtoehtoinen hallitus".
Pääministeri Zurab Noghaideli sanoi, että vallankaappausyritys oli tehty.
Georgian sisäministeriö julkaisi 7. marraskuuta nauhoitettua ääni- ja videomateriaalia, jonka väitetään osoittavan joidenkin oppositiojohtajien tekevän yhteistyötä Venäjän vastatiedustelupalvelun kanssa tapaamisissa kolmen venäläisdiplomaatin kanssa.
Tbilisin pormestari Gigi Ugulava puolusti poliisin toimia sanomalla: "Kuuntelin erästä oppositiojohtajaa, joka sanoi ylpeänä, että he aikovat pystyttää telttoja ja perustaa telttakaupungin Tbilisiin. Me pysäytimme tämän, koska ihmisten tahto on, ettei Tbilisiin tule telttakaupunkia."
Aikajana > Protestit 2. marraskuuta 2007 > Hallituksen toimien kritiikki

Oppositiojohtajat, kansalaisjärjestöt ja Georgian yleinen oikeusasiamies ovat arvostelleet ankarasti hallituksen toimia. Poliisia syytettiin liiallisesta voimankäytöstä, ja väitettiin, että mielenosoittajien hajottamiseen osallistui myös järjestäytyneitä kansalaisryhmiä. Laittomista pidätyksistä, pahoinpitelyistä ja pelottelusta raportoitiin. Yksityisten puhelinkeskustelujen salakuuntelun laajalle levinneestä toiminnasta on ilmaistu huolestuneisuutta.
Joulukuussa 2008 Georgian oikeusasiamies Sozar Subari väitti, että hänellä oli todisteita siitä, että Georgian silloinen sisäministeri Vano Merabišvili oli määrännyt poliisit pahoinpitelemään mielenosoittajia "pääasiassa munuaisiin ja vatsaan".
Aikajana > Protestit 25. marraskuuta 2007

Tuhannet mielenosoittajat järjestivät 25. marraskuuta 2007 kolmen tunnin rauhanomaisen mielenosoituksen, jossa vaadittiin Imedi TV:n ja radioasemien avaamista uudelleen. Yhdeksän puolueen oppositiokoalition järjestämä mielenosoitus kokoontui Rike-nimiselle alueelle Tbilisissä ja siirtyi sitten parlamentin edustalle.